Satir/1. dio/V.


V. Satir kazuje da u Slavoniji imaju skule, ali kakove? 

Malo prije ja sam govorio
  i na vašu zemlju potvorio,
da u njojzi skula ne imade,
  al mi sada baš na pamet pade:
ima, reko(h), u svakomu selu
  po tri skule; poslušaj me, velju,
dok ti kažem, otkud su postale
  i kako su od Turak ostale.
Kada Turke jednoč istiraste
  i iz vaše zemlje protiraste,
pak odoše janjičari Turci
  medečući ko pomamni vuci;
al vam prije zemlju otrovaše
  i vražje vam skule ostaviše
kojeno vi i danas slidite.
  Zar ste slipi, tere ne vidite?
Po tri skule svagdi ostaviše
  i u svakom selu namistiše:
prva skula naziva se "prelo",
  druga "divan", iliti "posilo"
treća "kolo", gdi se uče igrat
  i svakakve lakrdije pivat,
od kojih ću sada govoriti,
  al mi nemoj štogod zamiriti,
dok ti kažem, kakove su skule,
  da Bog dade, da bi se rasule!
Kakogod je za Turaka bilo,
  onako je baš i sada dilo.
Prva skula uvečer počima
  pak već slidit do po noći ima.
U nju idu momci i divojke
  i donesu posle svakojake:
koja prelu, koja svile plave,
  pak ond' vezu nidra i rukave.
Hoćeš znati što se jošter uče?
  Ja ću kazat sve kako se muče:
žensko presti, a muško tamburat,
  obodvoje krast i ašikovat.
Brašno kradu i govedske masti,
  peku pite i svakakve slasti,
gurabije i peksemetiće,
  peku alvu i od brašna ptiće,
pak se mloga s otim izgovara,
  da se ovdi nimalo ne vara,
niti ona što od kuće krade,
  jerbo majka svaka svojoj dade.
Možebiti da ti ona dade,
  ali za to sva kuća ne znade,
neg se čudi kud se štošta diva,
  al na prelo poodnaša diva.
A mladići pokradu duhane
  ispod krova na koncu nizane,
pa kad vide da se neće znati,
  on se štagod i većjega lati;
on ukrade novce i haljine
  pak najposli dojde pod batine.
A kad ni to njemu ne naudi,
  on se višje ukrasti usudi,
dok ne dojde ta njegova šala
  na vidilo pak i na višala.
Još se uče govorit sramotno,
  jer tko ondi kog uči pametno?
Neg se čini njem nikakva dika,
  kad ga čuje psovati divojka,
i ostale stvari nepristale
  koje su jim od Turak ostale.
Ej Turčine, pogan nekrštena!
  Nigda stvar ta ne bi ti proštena.
Što učini ti od Slavonije,
  kojoj para prije bilo nije?!
Je l' to pravo trpit skule turske
  u krstjanstvu i adete mrske?
Zato velim, moj dragi Slavonče,
  domorodče i dobri junače,
to ni način dicu othraniti
  i nesriće svake obraniti,
nit jim dati viće i nauke;
  nego slati ove među vuke.
Velim, ovce medu vuke slati,
  jer se momak' po pedeset lati
pak se oni igraju vukova, -*
  kud ćeš gorjih od tih kurjakova?
Oni viju ko i drugi vuci,
  a orluju ko pomamni Turci,
pak se pridnjak holjudinom tuče,
  vika stoji: "Pristan', dobar vuče!"
Oni ob noć oko kola kašu,
  a kad lipo sve kolo opašu,
onda stražnji pridnjima omahne
  i sve kolo na zemlju obvale.
Pak kad bude od divojak' hrpa,
  onda zgrabiv svaki svoju drpa,
dok je tkogod od 'nud ne rastira
  i spavati doma ne protira.
Bože sveti, teške sliparije!
  Ima l' tomu kakve likarije?
Sad mi kaži, moj dobri Slavonče,
  progovori, ta što šutiš, momče?
Sad mi kaži, jesu li to vuci,
  i još gori nego su kurjaci!
Jerbo kurjak ujide marvinče
  ili drugo kakvogod imanče,
ali ovaj najbolje imanje,
  tvoje kćeri ujide poštenje.
Zato velim i vami, divojke,
  zemljakinje i moje Slavonke,
ne čuva se tako divičanstvo
  a i vaše najvećje bogatstvo.
Ne mećite u pogibil blago,
  koje vam je od sveg svita drago,
jer poštenje velike je cine,
  al vidite, što od njega čine!
Nego za svit uzmite divice,
  Isusove drage zaručnice,
koja Katu, koja svetu Baru,
  koja Orku, koja svetu Klaru,
vidi(t) ćete kako su živile,
  i da nisu po noći hodile,
nego bile u svomu kvartiru
  pak su doma sidile u miru
i kod kuće učile se presti
  i grančice po rukavih vesti;
pokraj toga i knjigu učile,
  jer se nisu po prelu mučile,
i učile pivat litanije, -
  ali sada toga kod vas nije.
Zato i vi doma pribivajte,
  roditelje vaše poštivajte;
možete se kod kuće pomoći,
  ne hodajte na prelo po noći!

Satir iliti divji čovik